kaerle etc doen te weeten allen tegewoirdich ende toecomende dat wy ontfaen
hebben die oidtmoedige supplicacie van henrick stierkens inhoudende hoe
dat hy suppliant op den aerssschot kermesse dach over een jaer geleeden
vergadert es geweest met henric van malcotte ende meer anderen
goede luyden tot wesemaele in een taverne om aldaer minlyc met
melcanderen eenen pot biere off twee te drinckene ende naedyen hy
met melcanderen een wyle tyds gedronken hadde begonste die
suppliant ende henric van malcotte voirschreven te spreecken van een beempdeken
dat die voirschreven van malcotte daer te voeren tegen den suppliant gecocht ende
ende gebruyct hadde een wyle tyts ende daeraff den suppliant noch
competeerde vier carolus guelden die hy den voirschreven van malcotte heysschte
om de betalinge daeraff te hebben met noch drye carolus gueldenen
van eenen buffelsschen culdere die maelcot tegen hem suppliant oick
gecocht hadde alletwelcke de selve henric van maelcotte hoirende
seyde totten supliant dat hy hem de mate vanden beempdeken
nyet gelevert en hadde eggen dat hy hem gheene schuer en kende
ende daeromme geven en soude waerop die suppliant seyde myn$
alsoe myn goet te cryghene siet henric schelt my quyte vander
coopmanscap ende gheeft my wederomme het hoy dwelck ghy
daeraff ewech gevuert hebt ick ben tevr... antwoirden
dat hy den suppliant nyet geven en soude soe heeft den suppliant geseyt
beroert wesende van bloede henrrick al zy $ zeer hoeveerdich ghy
sult my nochtans betalen zoe wel van den drye rynsgulden als
vanden beempdeken het zy nu off op anderen tyt off ick soude u
eenen pot op u backhuys werpen nemende met dyen eenen pot
vander taeffelen ende werp daermede naden voirschreven maelcotte
sonder hem te geraecken soe dat henrick van maelcotte op stont tre$$
vuyt eenen opstekere meynende daermede den suppliant inne te vaeren
ende te evelen van zynen lyve soe dat die suppliant vuytt$$ zynen
deghen slaende daermeden naer den voerschreven maelcotte hem geraeckende
aen zyne handt dit aldus een wyls tyts gepasseert zynde es de
voirschreven van maelcotte buyten huyse gegaen vindende voer de deure
staen eenen stock als een hallebaerde ende heeft den selven
genomen ende daermede naeden suppliant gecomen hem stootende een
wonde in zynen buyck zoe dat hy suppliant **doorhaling dat gevoelende
meynende dat hy doerstoken was heeft met zynen deghen geslaghen
nae den voirschreven van maelcotte gevende hem een wonde op zyn hooft
in sulcker vueghen dat hy ter eerden viel van welcker quetsuren
de selven maelcotte binnen acht off thien dagen daernae van lyve
ter doot gecomen es ende dat meestdeel als sommige surgynen
vercleert hebben dat die wonde qualyc gecureert was als van eenen
hem der cyrurgien nyet verstaende welck feyt den suppliant vuyt
gronde zynder herten leet is hebben daernae tot diversche?
ston$$ vele eerlycke? luyden gesonden aen de partye geinteresseerde
omme met hen eenen peys te maekene daertoe hy nochtans
gheenszins heeft cunnen geraken wat vervolch off costen
daeromme gedaen heeft maer heeft hem altyts $$ moeten
fugityff ende opt gewyde houden tot grooten verdriete ende
armoede van zynder huysvrouwe ende kinde ende beduchtende trigeur
van iusticien en soude hem nyet dorren vinden binnen onsser lande
van brabant ten waere tselve feyt by ons geremitteert ende
vergeven waere ons daeromme oidtmoedelyc biddende dat aengesien
tgene ees voirschreven is ende dat hy suppliant een schamel man es
geloevende binne twee maenden hier nae der geinteresseerde
partie te voldoene ons? gelieven wille daeraff te doen
expedieren onse brieven van remissie in behoirlycker vorme
soe eest dat wy dese saken overgemerct den voernoemden suppliant geneycht
wesende tot synder beden ende supplicatie hebben inden gevalle
als boven geremitteert quitgescolden ende vergeven remitteren
schelden quite ende vergeven vuyt onser zunderlinger gratien
by desen tfeyt ende manslach voiren vercleert mitsgaders oick
alle peynen ende amende corporelle ende criminelle daerinne
hy hem overmits ende vuyt saken van als voirschreven is tegen
vuyt onse hoocheyt ende iusticie eenichssins mach hebben
ontgaen ende hebben hem dyen aengaende gerestitueert ende gestelt
restitueren ende stellen by desen tot zyn goede fame ende name
in onsen voirschreven lande ende hertoeghdomme van brabant ende allen
anderen onsen landen ende heerlicheden ende tot zynen ongeconfisqueerden
goeden indien hy eenige heeft gelyk als hy was voer den voirschreven den
dootslach imponerende hierop een eeuwich zwyghen ende
silencie onsen procureur generael ende allen anderen onsen rechteren
iusticieren ende officieren ons voirschreven lants van brabant wyt zy
zijn satisfactie nochtans yerst ende alvoeren gedaen der
geinterresseerde partie soe verre die noch nyet gedaen en
waere ...lyck alleenlyck behoudelyck nochtans dat de
voirnoemden suppliant gehouden zal zyn tselve feyt tegen ons te
beeteren ...lyck naer de gelegentheyt der mesdaet faculteyt
van zynen goeden ende onsen ordinancie daerop gemaekt ende
oick te betaelene die redelycke costen iusticien indyen
eenige daeromme gedaen ende naergevolchgt zyn ter taxatie
ende arbiterscepe van onsen lieven ende getrouwen den cancellier
ende luden van onsen rade in brabant die wy daertoe commiteren
ontbieden daeromme ende bevelen den selven van onsen raede in
brabant dat voer hen geroepen de gehene die daeromme behoiren
sullen geroupen te zyne zy procederen wel ende deuchdelyck
totter verificatie ende inetrinemente van desen tegewoirdigen briefve
welck interinement deselve suppliant sch...dich sal zyn te versoucken
in onsen rade binnen eenen halfven jaere nae $$
opte peyne te verbueren deffect van deser ende dat gedaen
ende de voirschreven amende civile ende costen van iusticien
getaxeert ende betaelt zynde alst behoirt van welcker
amende onsen ontfanger vanden exploicten van onsen? voirseyde
rade of andere onse officier dient behoiren sal gehouden werdt
ontvanck te maken rekeninge bewys ende reliqua te doen
tot onsen prouffyte metten anderen pen... van zyne onfvange
zy onse drossaet van brabant meyer van loeven meyer van wesemalt
ende alle andere onse ende onser vassallen of smaelre heeren
rechteren iusticieren ende officieren onser voirseyt lants van brabant
ende van $$ hoedanige die zyn of wesen mogen tegenwoirdich
ende toecomende hueren stedehouderen ende elck van hen soe hen dat
toebehoiren ende aengaen mach den voirseyden suppliant van deser onser
segewoirdiger gracien remissien ende quitscheldinghen inder
inder manieren voirschreven peyselyc volcomelyc ende tot eeuwigen dagen
doen ende laten genyeten ende gebruycken sonder hem te doen
noch te laten geschien nu noch in toecomende tyden in lyve noch in
goede eenich hinder letsel oft moeyenisse ter contrarien
maer indien zyn lyff of eenige van zynen ongeconfisqueerden
goeden waren daeromme gevanghen becommert of gearresteert
dat zy die terstont stellen off doen stellen tot volcommen
slakinge ende delivrancie want ons alsoe gelieft
ende ten eynde dat dit goet vaste ende gestadich blyve teeuwigen
dage soe hebben wy onsen zegel hieraen doen hanghen
behoudelyc in allen anderen saken ons recht ende eenyegelyk als
zyns gegeven in onse stadt van bruessele r$$ inde
maent van octobre int jaer ons heeren duysent vyffhondert ende
dryen veertich van onsen keyserrycke $$ ende van onsen
rycken van castillien ende anderen txxviij aldus gescreven
gescreven opte plycke by den keyser in zynen rade ende geteekent
gecollationeert ende bevonden accorderen
met zyne originale by my